**Figyelem!**

**2017. 07. 01-től változnak a tulajdonosváltozás bejelentésével és a kötelezettségek teljesítésével kapcsolatos szabályok!**

**Tisztelt Felhasználók!**

**2017. 07. 01-től jelentős mértékben változik a felhasználó személyében bekövetkező változással kapcsolatos jogszabályi előírás**, ezért felhívjuk szíves figyelmüket néhány **alapvető változásra.**

A felhasználó személyében bekövetkezett változást a szolgáltató részére:

* **a régi és az új felhasználó együttesen köteles** **legkésőbb** a birtokátruházástól számított **15 napon,**
* **elhalálozás esetén az örökösnek szükséges legkésőbb** az elhalálozás tényének tudomására jutásától számított **60 napon belül** bejelenteni.

A tulajdonosváltozás bejelentése **kizárólag a Társaságunk által közzétett formanyomtatványon** (honlapról letölthető, ügyfélszolgálati irodáinkon rendelkezésre áll, kérésre postán megküldjük) **történhet, melyhez csatolni szükséges a változást bizonyító dokumentumokat is!** (pl.: tulajdoni lap, adásvételi-, bérleti szerződés, halotti anyakönyvi kivonat, hagyatékátadó végzés, közös képviselő megválasztásáról szóló határozat stb.)

Ezért kérjük, hogy a tulajdonosváltozással kapcsolatos ügyintézés időtartamának rövidítése céljából a kötelezően használandó formanyomtatványt teljes körűen kitöltve és mindkét fél által aláírva kezdeményezzék a változás átvezetését!

Felhívjuk figyelmüket, hogy **hiányosan kitöltött nyomtatványt nem áll módunkban elfogadni**! Amennyiben a hiánypótlásra meghatározott határidőn belül az adatok pótlása nem történik meg, úgy a bejelentés **határidőn túl teljesítettnek** minősül.

**Nyomatékosan felhívjuk figyelmüket a bejelentési kötelezettség határidőben történő teljesítésére, a további esetleges jogviták elkerülése érdekében!**

**Az ingatlant értékesítő felhasználóink figyelmébe ajánljuk**:

**Határidőn túli bejelentés esetén** a víziközmű-szolgáltatási szerződésben foglaltak teljesítéséért (függetlenül attól, hogy az ingatlant már az új tulajdonos használja) a **régi felhasználó felel** **a változás bejelentésének napjáig!**

**Az ingatlant vásárló, leendő felhasználóink figyelmébe ajánljuk:**

Társaságunk a felhasználási helyen **fennálló tartozást** **elsősorban** **a korábbi felhasználótól követeli**, de annak **eredménytelensége esetén** él a jogszabály által lehetővé tett **korlátozás lehetőségéve**l. **Ez azt eredményezheti, hogy a megvásárolt ingatlan vonatkozásában az ivóvíz-szolgáltatás egyáltalán nem, vagy csak korlátozottan vehető igénybe.**

Fentiek elkerülése miatt az **alábbiakat javasoljuk**:

Ingatlanvásárlás előtt mindenképpen győződjenek meg arról, hogy az érintett felhasználási hely rendelkezik-e tartozással az ÉRV Zrt. felé. **Ennek legcélszerűbb módja, ha kérik az előző tulajdonostól a szolgáltató erre vonatkozó igazolását (ún. „nullás” igazolás).**

**Tartozás fennállása esetén** így lehetővé válik az adásvételi jogügylet során annak rendezése, vagy akár az **ellenértékbe történő beszámítása is.**

A szolgáltató részére a jogszabály a bejelentéstől számított **30 napon** belül helyszíni ellenőrzési feladatot ír elő, mely lebonyolítása érdekében kérjük szíves közreműködésüket.

Felhívjuk szíves figyelmüket arra, hogy amennyiben az új felhasználó vagy képviselője **akadályozza a helyszíni ellenőrzés lebonyolítását**, úgy a közszolgáltatási szerződésben foglaltak teljesítése a **változás bejelentésének napjától az új felhasználót terheli.** (ez azt eredményezheti, hogy az előző felhasználó szerződésszegéséből eredő jogkövetkezményeket már az új felhasználónak kell viselni)

Az esetleges problémák elkerülése végett kérjük, hogy **birtokbaadás alkalmával a vízmérőaknák műszaki állapotát, elhelyezkedését (a megvásárolni kívánt ingatlanon, vagy egyéb helyszínen található) vízmérők és plombák sértetlenségét is ellenőrizni szíveskedjenek!**

Amennyiben bővebb információra van szüksége, Ügyfélszolgálatai Irodáink készséggel állnak rendelkezésére.

Tisztelettel: ÉRV Zrt.